b'\n_START_ARTICLE_\nHaruhi Suzumiya\n_START_SECTION_\nLight novels\n_START_PARAGRAPH_\nLight novellerne er skrevet af Nagaru Tanigawa og illustreret af Noizi Ito, og skifter mellem at v\xc3\xa6re romaner i fuld l\xc3\xa6ngde, og samlinger af noveller; hvor novellerne oprindelig kom fra The Sneaker, et seinen romanmagasin udgivet af det japanske firma Kadokawa Shoten._NEWLINE_B\xc3\xb8gerne er licenserede til udgivelse i Taiwan, Hong Kong og Kina af Kadokawa Media, i Sydkorea af Daiwon CI, og i USA af Little, Brown Books for Young Readers og Yen Press.\n_START_SECTION_\nManga\n_START_PARAGRAPH_\nKadokawa Shoten udgav to manga-udgaver af Haruhi Suzumiya light novel-serien i Shounen Ace. Den f\xc3\xb8rste, illustreret af Mizuno Makoto, blev udgivet fra maj til december 2004 og var en del anderledes end light novellen, og uden st\xc3\xb8rre indflydelse fra den originale forfatter. Den anden serie, illustreret af Gaku Tsugano, gik fra november 2005 til december 2013, og er blevet udgivet i tyve bind, dog med en yngre aldersgruppe end light novellernes som m\xc3\xa5l, for at udvide seriens fanbase. Yen Press annoncerede den 17. april 2008, at de havde f\xc3\xa5et licens til at kunne udgive de f\xc3\xb8rste fire bind af den anden serie i Nordamerika, og lovede at mangaen ikke ville blive censureret. De har efterf\xc3\xb8lgende udgivet alle tyve bind._NEWLINE_En officiel firpanels-paroditegneserie af Puyo, med titlen The Melancholy of Haruhi Suzumiya-chan, blev startet som serie i Shounen Ace den 26. juli 2007 og i The Sneaker den 30. august 2007. Det f\xc3\xb8rste opsamlingsbind blev udgivet den 26. maj 2008 og er fulgt af yderligere med bind 10 fra 26. marts 2015 som det hidtil seneste. Endnu en firpanel-parodiserie, Nyor\xc5\x8dn Churuya-san af Eretto (Utsura Uraraka), med den r\xc3\xb8get ost elskende Tsuruya i en superdeform version, blev udgivet i tre bind (udgivet i august 2006, februar 2007 og oktober 2007) f\xc3\xb8r den blev udgivet som serie i magasinet Comp Ace i november 2008._NEWLINE_Endnu en manga af Puyo, The Disappearance of Nagato Yuki-chan (\xe9\x95\xb7\xe9\x96\x80\xe6\x9c\x89\xe5\xb8\x8c\xe3\x81\xa1\xe3\x82\x83\xe3\x82\x93\xe3\x81\xae\xe6\xb6\x88\xe5\xa4\xb1 Nagato Yuki-chan no Shoushitsu), begyndte sin udgivelse i Kadokawa Shotens Young Ace i juli 2009. Den er efterf\xc3\xb8lgende blevet samlet i forel\xc3\xb8big otte bind, der udgives p\xc3\xa5 engelsk af Yen Press.\n_START_SECTION_\nAnime\n_START_PARAGRAPH_\nAnime-udgaven af The Melancholy of Haruhi Suzumiya (\xe6\xb6\xbc\xe5\xae\xae\xe3\x83\x8f\xe3\x83\xab\xe3\x83\x92\xe3\x81\xae\xe6\x86\x82\xe9\xac\xb1 Suzumiya Haruhi no Y\xc5\xabutsu), produceret af Kyoto Animation og instrueret af Tatsuya Ishihara, havde premiere i Japan den 2. april 2006, og bestod af 14 afsnit med det sidste den 2. juli 2006. Serien blev oprindelig vist i en ikkeline\xc3\xa6r r\xc3\xa6kkef\xc3\xb8lge, med prologen og de f\xc3\xb8rste syv kapitler af den f\xc3\xb8rste roman blandet med kapitler fra nogle af de senere romaner. "N\xc3\xa6ste afsnit" forsmagerne i slutningen af hvert afsnit inderholdt to forskellige nummereringer af afsnittene: Et nummer fra Haruhi, der nummererede afsnittende i kronologisk r\xc3\xa6kkef\xc3\xb8lge, og et andet nummer fra Kyon, der nummererede dem i den r\xc3\xa6kkef\xc3\xb8lge de blev sendt p\xc3\xa5 tv. DVD-udgivelsen starter med "Episode 00" og vises derefter i kronologisk r\xc3\xa6kkef\xc3\xb8lge._NEWLINE_Anden s\xc3\xa6son af anime-serien blev annonceret som en helsidesreklame i Asahi Shimbun den 7. juli 2007 i Japan. Reklamevideoer inkluderede en realfilmsekvens, inspireret af kapitlet "Bamboo Leaf Rhapsody" fra den tredje roman, og viser hvordan Haruhi og Kyon bryder ind p\xc3\xa5 skolens grund, vist som optagelser fra et overv\xc3\xa5gningskamera. Animeens officielle hjemmeside, haruhi.tv, blev den 18. december 2007 erstattet af en falsk "Fejl 404" meddelelse, med fem inputfelter; en reference til den sk\xc3\xa6bnesvanger dag i The Disappearance of Haruhi Suzumiya, det fjerde bind i light novel serien._NEWLINE_En genudsendelse af den f\xc3\xb8rste serie startede i april 2009. Efterf\xc3\xb8lgende udgav Teletama, en af tv-kanalerne der sendte genudsendelsen, en kommentar om, at 2009-udsendelsen ville v\xc3\xa6re 28 afsnit lang, hvilket ledte til spekulation om, at genudsendelsen ville blive efterfuldt af anden s\xc3\xa6son. Dette blev dog ikke verificeret af Kadokawa p\xc3\xa5 dav\xc3\xa6rende tidspunkt. Det f\xc3\xb8rste nye afsnit, "Bamboo Leaf Rhapsody" (\xe7\xac\xb9\xe3\x81\xae\xe8\x91\x89\xe3\x83\xa9\xe3\x83\x97\xe3\x82\xbd\xe3\x83\x87\xe3\x82\xa3 Sasa no Ha Rapusodi), blev sendt den 21. maj 2009 som det ottende afsnit af genudsendelsen. Til forskel fra den originale udsendelse blev genudsendelsen vist i kronologisk r\xc3\xa6kkef\xc3\xb8lge, med nye afsnit blandet med de gamle. Efterf\xc3\xb8lgende blev afsnittende ogs\xc3\xa5 vist p\xc3\xa5 Kodakawas YouTube kanal, hvor de ogs\xc3\xa5 viste dem med engelske undertekster.\n_START_SECTION_\nSpin-offs\n_START_PARAGRAPH_\nTo spin-off ONA-serier, baseret p\xc3\xa5 parodi-mangaerne The Melancholy of Haruhi-chan Suzumiya (\xe6\xb6\xbc\xe5\xae\xae\xe3\x83\x8f\xe3\x83\xab\xe3\x83\x92\xe3\x81\xa1\xe3\x82\x83\xe3\x82\x93\xe3\x81\xae\xe6\x86\x82\xe9\xac\xb1 Suzumiya Haruhi-chan no Y\xc5\xabutsu) af Puyo og Nyoro~n Churuya-san (\xe3\x81\xab\xe3\x82\x87\xe3\x82\x8d\xe3\x83\xbc\xe3\x82\x93\xe2\x98\x86\xe3\x81\xa1\xe3\x82\x85\xe3\x82\x8b\xe3\x82\x84\xe3\x81\x95\xe3\x82\x93) af Eretto, blev annoncerede i oktober 2008 udgaven af Shounen Ace magasinet. Serien var originalt planlagt til at starte udsendelse p\xc3\xa5 YouTubes Kadokawa Channel den 13. februar 2009, men begyndte f\xc3\xb8rst udsendelsen den f\xc3\xb8lgende dag p\xc3\xa5 japansk med engelske undertekster. Alle dem der havde lagt stemmer til den originalle anime, lagde ogs\xc3\xa5 stemme til deres respektive roller i begge serier. Den f\xc3\xb8rste DVD i serierne blev udgivet den 29. maj 2009._NEWLINE_En animeserie baseret p\xc3\xa5 The Disappearance of Nagato Yuki-chan produceret af Satelight startede i japansk tv i april 2015.\n_START_SECTION_\nFilm\n_START_PARAGRAPH_\nEn tegnefilm i spillefilmsl\xc3\xa6ngde af Kyoto Animation, med titlen The Disappearance of Haruhi Suzumiya (\xe6\xb6\xbc\xe5\xae\xae\xe3\x83\x8f\xe3\x83\xab\xe3\x83\x92\xe3\x81\xae\xe6\xb6\x88\xe5\xa4\xb1 Suzumiya Haruhi no Sh\xc5\x8dshitsu), er baseret p\xc3\xa5 den fjerde Haruhi Suzumiya light novel af samme navn, og blev vist i japanske biografer i februar 2010. Den blev annonceret via en teaser der blev vist ved slutningen af 2009-genudsendelsen af anime\'n.\n_START_SECTION_\nH\xc3\xb8respil\n_START_PARAGRAPH_\nEn serie af h\xc3\xb8respil er ogs\xc3\xa5 blevet udgivet. Det f\xc3\xb8rste afsnit, med titlen SOS Dan Radio Shibu Bangai Hen CD Vol.1, er baseret p\xc3\xa5 anime-versionen af serien, og blev udgivet den 5. juli 2006 af Lantis. Det andet afsnit blev udgivet den 21. september 2006, mens det tredje afsnit blev udgivet den 21. december 2006. Et andet h\xc3\xb8respil, Sound Around, er ogs\xc3\xa5 baseret p\xc3\xa5 animeen og blev udgivet den 24. januar 2007 af Lantis.\n_START_SECTION_\nVideospil\n_START_PARAGRAPH_\nFem forskellige videospil baseret p\xc3\xa5 serien er blevet produceret. Banpresto udgav et adventurespil til PlayStation 2 den 31. januar 2008, med titlen The Perplexity of Haruhi Suzumiya (\xe6\xb6\xbc\xe5\xae\xae\xe3\x83\x8f\xe3\x83\xab\xe3\x83\x92\xe3\x81\xae\xe6\x88\xb8\xe6\x83\x91 Suzumiya Haruhi no Tomadoi). Det blev det 95. bedsts\xc3\xa6lgende spil i Japan i 2008, med et salg p\xc3\xa5 139.425 kopier. Namco Bandai Games udgav endnu et adventurespil, The Promise of Haruhi Suzumiya (\xe6\xb6\xbc\xe5\xae\xae\xe3\x83\x8f\xe3\x83\xab\xe3\x83\x92\xe3\x81\xae\xe7\xb4\x84\xe6\x9d\x9f Suzumiya Haruhi no Yakusoku), til PlayStation Portable den 20. december 2007._NEWLINE_Det tredje spil med titlen The Excitement of Haruhi Suzumiya (\xe6\xb6\xbc\xe5\xae\xae\xe3\x83\x8f\xe3\x83\xab\xe3\x83\x92\xe3\x81\xae\xe6\xbf\x80\xe5\x8b\x95 Suzumiya Haruhi no Gekid\xc5\x8d), udviklet af Kadokawa Shoten til Wii, blev udgivet den 22. januar 2009. Det fjerde spil, The Parallel of Haruhi Suzumiya (\xe6\xb6\xbc\xe5\xae\xae\xe3\x83\x8f\xe3\x83\xab\xe3\x83\x92\xe3\x81\xae\xe4\xb8\xa6\xe5\x88\x97 Suzumiya Haruhi no Heiretsu), blev udgivet til Wii den 26. marts 2009 af Sega, der ogs\xc3\xa5 udviklede det femte spil til Nintendo DS, der blev udgivet den 28. maj 2009, med titlen The Series of Haruhi Suzumiya (\xe6\xb6\xbc\xe5\xae\xae\xe3\x83\x8f\xe3\x83\xab\xe3\x83\x92\xe3\x81\xae\xe7\x9b\xb4\xe5\x88\x97 Suzumiya Haruhi no Chokuretsu).'